Bloodborne

Το Bloodborne (ιαπωνικά: ブラッドボーン, Χέπμπορν: Buraddobōn) είναι βιντεοπαιχνίδι δράσης ρόλων που αναπτύχθηκε από την FromSoftware και κυκλοφόρησε από τη Sony Computer Entertainment για το PlayStation 4 το 2015. Το Bloodborne ακολουθεί τον χαρακτήρα του παίκτη, τον Κυνηγό, ο οποίος περιπλανιέται στην παρακμάζουσα γοτθική, βικτωριανού τύπου πόλη Yharnam, της οποίας οι κάτοικοι είναι μολυσμένοι με μια ασθένεια που μεταδίδεται με τη μετάγγιση αίματος και τους μετατρέπει σε τέρατα. Ο Κυνηγός ψάχνει να βρει την πηγή αυτής της επιδημίας και ανακαλύπτει τα μυστήρια της πόλης ενώ πολεμά τερατώδη και κοσμικά όντα.

Ο παίκτης δημιουργεί τον δικό του, εξατομικευμένο χαρακτήρα, το παιχνίδι εξελίσσεται σε οπτική τρίτου προσώπου και εστιάζει στην στρατηγική χρήση όπλων στη μάχη, την εξερεύνηση διάφορων περιοχών και τη συνομιλία με χαρακτήρες που δεν ελέγχονται από τον παίκτη. Η ανάπτυξη του Bloodborne ξεκίνησε το 2012, υπό τον τίτλο Project Beast. Έχει πολλές ομοιότητες με τη σειρά Dark Souls της FromSoftware και είναι εμπνευσμένο από λογοτεχνικά τα έργα των συγγραφέων Χ. Φ. Λάβκραφτ και Μπραμ Στόκερ και τον αρχιτεκτονικό σχεδιασμό πραγματικών περιοχών σε χώρες όπως η Ρουμανία, η Τσεχία και η Σκωτία.

Το Bloodborne κυκλοφόρησε το Μάρτιο του 2015 και απέσπασε διθυραμβικές κριτικές, με τα θετικά σχόλια να αφορούν κυρίως τον τρόπο παιχνιδιού, τη δυσκολία, την ατμόσφαιρα, τον ήχο, τα λαβκραφτικά θέματα και τον τρόπο που είναι διασυνδεμένος ο κόσμος του. Παρόλα αυτά, υπήρξαν κάποια αρνητικά σχόλια για την τεχνικό τομέα του παιχνιδιού κατά την κυκλοφορία του, ο οποίος βελτιώθηκε με ενημερώσεις μετά την κυκλοφορία του. Τον Νοέμβριο του 2015 κυκλοφόρησε μία επέκταση του Bloodborne με τον τίτλο The Old Hunters, η οποία περιλαμβάνει πρόσθετο περιεχόμενο. Μέχρι το τέλος του 2015, το παιχνίδι πούλησε περισσότερα από δύο εκατομμύρια αντίτυπα παγκοσμίως. Απέσπασε αρκετά βραβεία και έχει χαρακτηριστεί ως ένα από τα καλύτερα παιχνίδια που δημιουργήθηκαν ποτέ. Έχουν κυκλοφορήσει και άλλα μέσα σχετικά με το παιχνίδι, μεταξύ των οποίων ένα παιχνίδι με κάρτες, ένα επιτραπέζιο παιχνίδι και μία σειρά κόμικ.

Παραπομπές

Εξωτερικοί σύνδεσμοι 
 Bloodborne και The Old Hunters  στην ιστοσελίδα της FromSoftware
 Bloodborne στο PlayStation

Βιντεοπαιχνίδια του 2015
Βιντεοπαιχνίδια δράσης ρόλων
Βιντεοπαιχνίδια της FromSoftware
Βιντεοπαιχνίδια σκοτεινής φαντασίας
Αποκλειστικότητες του PlayStation 4
Βιντεοπαιχνίδια του PlayStation 4
Βιντεοπαιχνίδια της Sony Interactive Entertainment
Βιντεοπαιχνίδια που έγιναν κόμικς
Βιντεοπαιχνίδια ανεπτυγμένα στην Ιαπωνία
Βιντεοπαιχνίδια με Havok
Βιντεοπαιχνίδια με εναλλακτικούς τερματισμούς
Νικητές BAFTA (βιντεοπαιχνίδια)
Βιντεοπαιχνίδια Soulslike
Souls